Diari Oficial de la Generalitat Valenciana


Sumari del DOGV 5823, del 07-08-2008 (2008/9650)

Notificació a Juan Merino Cárdenas de la resolució de 30 de maig de 2008, de la secretària autonòmica de Turisme i directora de l'Agència Valenciana del Turisme per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'Hostal-Residència Los Arcos de Santa Pola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5823

Data del DOGV
:   07-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/9650


Data del document
:   28-07-2008

Organisme emissor
:   Conselleria de Turisme

Tipus de document
:   Edicte

Descriptors 

:   * Agència Valenciana del Turisme

Notificació a Juan Merino Cárdenas de la resolució de 30 de maig de 2008, de la secretària autonòmica de Turisme i directora de l'Agència Valenciana del Turisme per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'Hostal-Residència Los Arcos de Santa Pola. [2008/9650]  
Per no haver sigut possible notificar de forma personal i directa a l'interessat S. Juan Merino Cárdenas, titular de l'Hostal-Residència Los Arcos de Santa Pola, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de juliol de 2008.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler, Hostal-Residència Los Arcos, siti al carrer Sant Antoni, 46 del municipi de Santa Pola, iniciat per acord del Servici Territorial de Turisme d'Alacant i,   
Atés que:  
1. En data 2 de novembre de 2007, es va realitzar visita d'inspecció a l'establiment de referència. L'inspector en el seu informe diu literalment que:  
"Personat en l'esmentat establiment, es comprova que l'establiment objecte d'inspecció no existix. En el seu lloc es troba un edifici en construcció, de 5 plantes i entresòl, amb anunci de la promotora Viving, amb seu a Santa Pola.  
En oficina municipal annexa, informen que l'immoble on es trobava la pensió va ser derrocat fa més d'un any. En altres locals pròxims proporcionen informació coincident, desconeixent en tots ells cap dada sobre el titular o existència actual en un altre parador de l'establiment desaparegut".  
2. El dia 30 de novembre de 2007, el Servici Territorial de Turisme d'Alacant va acordar la iniciació de l'expedient de baixa d'ofici en el Registre General d'Empreses, Establiments i Professions Turístiques de la Comunitat Valenciana, de l'establiment de referència.   
El dit acord, remés al titular i propietari, concedia de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC) un termini de deu dies per a presentar aquelles al·legacions i documents que estimara oportuns en defensa dels seus interessos. Així mateix se li indicava que, de no presentar al·legacions, es proposaria la baixa de l'esmentat establiment.  
Davant de la impossibilitat de la seua notificació, es va procedir a realitzar-la per edicte en el Butlletí Oficial de la Província d'Alacant d'11 de febrer de 2008 i en el tauler d'anuncis de l'Ajuntament d'Alacant.  
3. Transcorregut el termini preceptiu, l'interessat no ha presentat cap al·legació.  
Als anteriors fets li són d'aplicació els següents  
Fonaments de dret:  
1. Els articles 7 i 14.3 de la Llei 3/1998, de 21 de maig, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la seua baixa en el corresponent Registre".  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats" i l'article 65 de l'esmentada Llei, alhora que disposa que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
3. L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan disposa que "l'acceptació d'informes o dictàmens servirà de motivació a la resolució quan s'incorpore al text d'esta."  
4. L'article 59.4 de la LRJPAC, a l'establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Butlletí Oficial de l'Estat, de la Comunitat Autònoma o de la província..."  
Per tot el susdit, la secretària sutonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'Hostal-Residència Los Arcos, de Santa Pola, amb signatura HA-1180 i, en conseqüència, conclús el procediment amb l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de maig de 2008.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.»